Junior Eurovision Song Contest

**Junior Eurovision Song Contest** (kalt **JESC** eller **Junior ESC**) er en musikkonkurranse for deltakere mellom 8 og 16 år, basert på  Eurovision Song Contest. Den ble først avholdt i Danmark i 2000. I 2002 ble resten av de skandinaviske landene med, og fra og med 2003 ble konseptet utvidet i samarbeid med Den europeiske kringkastingsunionen til å omfatte hele Europa. Barna må skrive tekst og melodi selv, og teksten må være på det  nasjonale språket eller et av de nasjonale språkene i landet de bor i. Sangen må vare mellom 2 minutter og 30 sekunder og 2 minutter 45 sekunder. Når de er ferdig å skrive tekst og melodi, kan de sende sangen til tv-kanalen som har den nasjonale finalen (i Norge NRK). Siden 2005 har alle land fått 12 poeng før avstemningen. Avstemningen fungerer på samme vis som i Eurovision Song Contest.  

I 2006 til 2009 avholdt Danmark, Sverige og Norge igjen en egen konkurranse for de nordiske landene, under navnet MGP Junior Nordic, i protest mot behandlingen av barna i den europeiske utgaven. Dermed ble det hvert år avholdt to europeiske finaler i Melodi Grand Prix for unge: én for Norden og én for resten av Europa.

## Historie og format
DR begynte i 2000 med *De unges Grand Prix*. Det ble arrangert ytterligere en konkurranse året etter, før den ble utvidet til Skandinavia. I 2003 kjøpte EBU ideen. Etter en vellykket europeisk finale i 2003, støtte EBU på et arrangørproblem for Junior Eurovision Song Contest 2004. Den britiske kanalen ITV skulle arrangere konkurransen i Manchester, men avslo på grunn av kanalens økonomiske situasjon. EBU spurte deretter den kroatiske allmennkringkasteren HRT, men kanalen hadde «glemt» å bestille arenaen der de planla å arrangere konkurransen. Med fem måneder igjen til konkurransen, endte norske NRK opp med å arrangere den i Håkons Hall i Lillehammer. Etter denne hendelsen bestemte EBU at arrangementet heretter skulle tildeles etter budgivning.  

Vinneren av konkurransen blir avgjort med seernes SMS- og telefonstemmer samt juryer. Mellom 2003 og 2005 hadde seerne 10 minutter å stemme på etter at alle deltakerne har fremført bidragene sine. Siden 2006 er det lov å stemme underveis i showet, og i 2007 og 2008 ble pengene som ble tjent på SMS og telefon, gitt til UNICEF. I 2016 ble resultatet avgjort av to sett med juryer – ett sett voksenjury og ett sett barnejury. 

## Vinnere
Det er tolv land som har vunnet Junior Eurovision Song Contest – Kroatia, Spania, Russland, Belarus, Georgia, Nederland, Armenia, Ukraina, Malta, Italia,  Polen og Frankrike.

## Land
**Aktive:**  Albania,  Armenia,  Aserbajdsjan,  Frankrike,  Georgia,  Irland,  Italia,  Kroatia,  Kypros,  Malta,  Montenegro,  Nederland,  Nord-Makedonia,  Polen,  Portugal,  San Marino,  Spania,  Ukraina

**Ikke aktive:**  Australia,  Belarus,  Belgia,  Bulgaria,  Danmark,  Estland,  Hellas,  Israel,  Kasakhstan,  Latvia,  Litauen,  Moldova,  Norge,  Romania,  Russland,  Serbia,  Slovenia,  Storbritannia,  Sveits,  Sverige,  Tyskland,  Wales

**Tidligere:**
 Serbia og Montenegro
### Debuterte

### Har trukket seg

### Tilbake

## Vinnerliste

## Se også
* Eurovision Song Contest
* Melodi Grand Prix
* MGP Junior Nordic
* American Song Contest
* Eurovision Canada
* Tyrkvisjonens sangkonkurranse

## Eksterne lenker
* 

* Junior Eurovision Song Contest